ດາວວຽງ ບຸດນາໂຄ

ນັກປະພັນເພງ ກາບກອນ ເລື່ອງສັ້ນ ສິລະປິນດີເດັ່ນຂອງຊາດ ສາຂາ ວັນນະກຳ ເກີດປີ 1954 ທີ່ບ້ານຂີ້ນາກ ເມືອງໂຂງ ແຂວງຈຳປາສັກ	ຮຽນຈົບວິທະຍາໄລຄູຈຳປາສັກແລ້ວກໍຂຶ້ນມາ “ສ່ຽງໂຊກຜະຈົນຊີວິດ” ທີ່ນະຄອນຫຼວງວຽງຈັນ ໂດຍເລີ່ມຕົ້ນຈາກການເປັນນັກຂ່າວສັງກັດໜັງສືພິມ “ສຶກສາໃໝ່”. ດ້ວຍອຸປະນິດໄສ ໃຈຮ້ອນບໍ່ຍອມຄົນ ແລະແນວຄິດເສລີຈຶ່ງໄດ້ລາຈາກວຽກລັດຖະການມາດຳເນີນຊີວິດແບບເສລີຊົນ, ລ້ຽງຊີບດ້ວຍການເປັນນັກຖ່າຍຮູບ, ການສ້າງຄ້າຍມວຍ, ການແຕ່ງບົດເລື່ອງສັ້ນ, ກະວີ, ບົດເພງ.
ຜົນງານຮວມເຫຼັ້ມທີ່ເປັນເລື່ອງສັ້ນແລະບົດກະວີ: ທີ່ລະນຶກ (1990), ຂອງຝາກ, ປຣັຊຍາຫາງອື່ງ, ບັກໂຄນຄົນໄທໃຕ້(ຂຽນຮ່ວມ ປັນຍາ ພັນທະພານິດ), ເຝີຖ້ວຍສຸດທ້າຍ (ພາສາໄທ), ຊີວິດແລະບົດເພງ, ຫິ່ງຫ້ອຍ… ຂຽນເພງປະມານ 300ເພງ (ມີຫຼາຍເພງດັງຊຶ່ງນັກຮ້ອງລາວແລະໄທນຳໄປຮ້ອງ).
ຮາງວັນດ້ານການຂຽນ: ໄດ້ຮັບຫຼຽນນາມມະຍົດສິລະປິນດີເດັ່ນສາຂາວັນນະກຳ ໃນປີ 2011 ຈາກລັດຖະບານແຫ່ງສປປ.ລາວ
ອຸດົມຄະຕິໃນຊີວິດ: “ ຄົນອື່ນເຂົາອາດຈະມີສຸກກັນດ້ວຍການມີເງິນຫຼາຍ, ມີເຮືອນຫຼັງໃຫຍ່, ມີລົດຄັນງາມໆຂີ່, ມີຖານະຕຳແໜ່ງດີ, ແຕ່ສ່ວນຕົວຂ້າພະເຈົ້າ ເມື່ອໃດໄດ້ຈັບຄັນປາກກາຂີດເນັ້ນໃສ່ໜ້າເຈ້ຍ-ຂຽນບົດປະພັນ,ກັ່ນເປັນກອນກະວີ, ຄົ້ນຄິດ, ອຸທິດປຣັຊຍາຊີວິດເພື່ອຄົນແລ້ວ, ຮູ້ຕົວວ່າຂ້າພະເຈົ້າເປັນສຸກທີ່ສຸດໃນໂລກ”.

- ດາວວຽງ ບຸດ­ນາໂຄ.
- ເປັນ­ນັກຂ່າວ ນັກ­ຂຽນເລື່ອງ­ສັ້ນ ບົດກະ­ວີການ­ກອນ
- ໂຮມເຣື່ອງ­ສັ້ນ ແລະ­ກະ­ວີ ຊື່ "ທີ່ລະ­ນຶກ" ປີ ໑໙໙໐.
- ໂຮມກະ­ວີຊຸດ "ສຸດ­ທີອ່າວ" ປີ ໑໙໙໒.
- ໂຮມເຣື່ອງ­ສັ້ນ ຊື່ "ຂອງ­ຝາກ" ປີ ໑໙໙໒.
- ປຣັຊຍາ ແສງ­ທຽນ­ຊີວິດ ໑໙໙໔.
- ຂຽນເພງ­ລູກ­ທົ່ງ ໝໍລໍາ ຫຼາຍ­ກວ່າ ໕໐໐ ບົດ. ສາວດົງໂດກ, ສາວສີເມືອງ, ຈົດ­ໝາຍ­ລອຍ­ລົມ, ຊີວິດເດັກເສີບ, ຜູ້­ຊາຍ­ປາຍແຖວ, ຊື່ເຫຼົ່ານີ້ ເປັນ­ອາ­ຣະ­ບັ້ມເພງ­ທີ່­ມີຊື່­ສຽງ ແລະ­ເປັນ­ຕໍານານ.

ຊີວິດ­ຂອງເຂົາ
- ເກີດເມື່ອວັນ­ທີ ໐໓/໐໘/໕໔
- ທີ່ບ້ານ­ຂີ້­ນາກ(ນາ­ຄະ­ບູຣີ) ເມືອງໂຂງ ແຂວງ­ຈໍາ­ປາ­ສັກ
- ພໍ່­ຊື່­ຫຼ່ຽມ ແສງ­ຣາ­ຕຣີ
- ແມ່­ຊື່­ຄໍາ­ປິ່ນ ສີອັກ­ສອນ
- ມີອ້າຍນ້ອງຮ່ວມ­ກັນ ໑໑ ຄົນr />- ຈົບ­ຊັ້ນປະ­ຖົມ­ປີ ໑໙໖໘
- ຈົບ­ວິຊາ­ຊີບຄຣູຊັ້ນ­ຕົ້ນ ປິ ໑໙໗໓
- ຈົບ­ວິຊາ­ຊີບຄຣູຊັ້ນ­ກາງ ປີ ໑໙໗໙
- ເປັນປະ­ທານສະ­ໂມ­ສອນ­ນັກ­ຂຽນ­ໜຸ່ມ ປີ ໑໙໘໘
- ເປັນ­ໜຶ່ງໃນຄະ­ນະ­ບໍຣິຫານ ສະ­ມາ­ຄົມ­ນັກປະ­ພັນ­ລາວ (ຊຸດ ໑)
- ກະ­ວິ ໃນ­ດວງໃຈ (ສານ­ລີບພະ­ສູນ, ກອນຜະ­ຫຍາ­ພື້ນບ້ານ­ລາວ)
- ນັກກະ­ວີໃນ­ດວງໃຈ (ລູງມະ­ຫາແກ້ວ ຫົວໂຂງພຣະ­ໃຫຍ່, ທ່ານ­ທອງ­ຄໍາ ອ່ອນມະ­ນີສອນ)